LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL ŠALČININKŲ LIETUVOS TŪKSTANTMEČIO GIMNAZIJOS SKYRIMO BAZINE MOKYKLA

2023 m. kovo 16 d. Nr. V-336

Vilnius

Vadovaudamasi Lietuvių kalbos mokėjimo lygio ir (arba) valstybinės kalbos mokėjimo kategorijos nustatymo, organizavimo, vykdymo ir apmokėjimo bei pažymėjimo turinio, formos ir išdavimo tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. vasario 10 d. įsakymu Nr. V-234 „Dėl Lietuvių kalbos mokėjimo lygio ir (arba) valstybinės kalbos mokėjimo kategorijos nustatymo, egzaminų organizavimo, vykdymo ir apmokėjimo bei pažymėjimo turinio, formos ir išdavimo tvarkos aprašo patvirtinimo“, 5.2 papunkčiu ir atsižvelgdama į Nacionalinės švietimo agentūros 2023 m. kovo 2 d. raštą Nr. SD-470(1.5 E) „Dėl Šalčininkų Lietuvos tūkstantmečio gimnazijos skyrimo bazine mokykla“,

s k i r i u Šalčininkų Lietuvos tūkstantmečio gimnaziją bazine mokykla, kurioje dirbtų lietuvių kalbos mokėjimo lygio nustatymo komisija užsienio lietuviams ir užsieniečiams, besimokantiems lituanistinio švietimo ar kitose švietimo įstaigose užsienyje.

Švietimo, mokslo ir sporto ministrė	Jurgita Šiugždinienė